kardosdrur/scandi-wiki huggingface dataset:
Vilhelm Crone

Vilhelm Christoffer Crone (født 10. november 1813 i Nyborg, død 18. oktober 1887 i Hornbæk) var en dansk politidirektør, far til Christian Crone.

Crone var søn af justitsråd og amtsforvalter Rasmus Crone og Anna Frederikke Lönborg. Han blev cand. jur. 1835, var senere auditør og ansattes 1849 som byfoged og politimester i Helsingør. Her henledte han opmærksomheden på sig ved flere tidssvarende forbedringer i det stedlige politivæsen, og da han tillige som varm nationalliberal stod det herskende parti nær, blev det ham, der efter omorganisationen af Københavns Politi ved Bræstrup 1863 fik den opgave at gennemføre tidens ideer på politiets område.

Med en betydelig organisatorisk evne og en streng ordenssans gav han da også i løbet af kort tid det nye politi en støbning, som fik lang varighed. Hans mangfoldige "Dagsbefalinger" ordnede tjenesten i dens mindste enkeltheder, i den daglige forretningsgang, i den fornødne samvirken mellem de forskellige afdelinger, i forholdet mellem over- og underordnede, overalt bestræbende sig for at gøre den hele maskine så let virkende som muligt og hos enhver i tjenesten fremkalde interesse og ansvarsfølelse nedad og opad.

Den samme ordenssans lagde Crone for dagen i den måde, hvorpå han regulerede det offentlige liv ved politivedtægterne med deres minutiøse 
bestemmelser for livet på gader og stræder ved dag og nat, i beværtninger og på offentlige steder. Nogen misfornøjelse opstod vel af alle disse detailbestemmelser, men Crone forstod at lempe sig efter befolkningens ønsker, hvor de forekom ham berettigede'

Han indprentede sine undergivne "at vogte sig for ved smaalig Tjenstiver at paadrage Politivedtægten og sig selv Befolkningens Uvillie, men have for Øje, at der i mange Tilfælde vil kunne opnaas det samme ved Formaning og Advarsel som ved Paatale og Straf". Denne grundsætning ledede også Crone, da de politiske forhold kaldte ham frem som ordenens opretholder i stor stil.

Kun i nødsfald brugte han magt, men veg da heller ikke tilbage, således som 1872, da han under socialistoptøjerne ved at forbyde fælledmøderne, gennemføre forbuddet og arrestere førerne kvalte den hele bevægelse i fødslen - ellers foretrak han at undgå sammenstød frem for at vinde en sejr. Hvor højt end bølgerne gik i de bevægede politiske kampår, stræbte han stedse, så vidt det stod til ham, at gøre ret og skel til begge sider og glemte ikke, at kun borgernes vel og rettens pleje var hans opgave.

Til borgerrepræsentationen, hvor han hyppig lod sig høre, stod han i godt forhold, og kun sjældent mødte hans indstillinger større modstand. For sine undergivne var han en elskværdig foresat, til hvem enhver nærede ubetinget tillid og hengivenhed. Crone fratrådte sin 
stilling 1. august 1887 og dekoreredes da med Storkorset. Ved sin embedstiltrædelse som politidirektør var han udnævnt til etatsråd. Han er begravet på Holmens Kirkegård.

Kilder

Eksterne henvisninger 
 

 
 

Danskere i 1800-tallet
Storkors af Dannebrog
Auditører fra Danmark
Politikere fra De Nationalliberale
Politidirektører i København
Personer fra Nyborg
Byfogeder fra Danmark
Etatsråder fra Danmark
Herlovianere
Just Juel

Just (Jost) Juel (14. oktober 1664 i Viborg – 8. august 1715 ved Jasmund) var en dansk søofficer, sønnesøn af Jens Juel (1594-1636).

Juel studerede først i Kiel for at kunne indtræde i Tyske Kancelli, men da hans håb om ansættelse i dette glippede, rejste han udenlands, besøgte Nederlandene og blev efter en del eventyr ansat på den hollandske orlogsflåde som adelborst (kadet) 1684—88.

Ved sin hjemkomst fik han gennem sin slægtning, admiral Niels Juel, ansættelse som løjtnant i Søetaten og tjente sig efterhånden op til viceadmiral.
Han var deltager i admiral v. Støckens troppetransport til Skotland, hvor han døjede meget ondt; senere (1694) som chef for linjeskibet »Lindormen« bestod han en kamp med en engelsk orlogsmand, der uberettiget ville visitere hans konvoj.

Under felttoget 1700 var han i Ulrik Christian Gyldenløves flåde flagkaptajn hos generaladmiralen og spillede en væsentlig rolle ved forsvaret af hovedstaden under dennes bombardement af den eng.-holl.-sv. flåde.
 
1709—12 var J. dansk gesandt hos zar Peter den Store, hvis velvilje han ved sin værdige og frimodige optræden hurtig vandt.
Over sine indtryk fra opholdet ved det russiske kejserhof førte han en livlig skrevet dagbog, der er udgivet af G.L. Grove under titlen »En Rejse 
til Rusland under Tsar Peter« (1893).

Ved sin tilbagekomst udnævntes han til viceadmiral og blev snart efter ansat ved hovedflåden; med denne, der 1715 kommanderedes af 
admiral P. Raben, deltog han 8. august som fører af avantgarden i det blodige søslag ved Jasmund, hvor han blev angrebet af overløberen D. Wilster, som var gået i svensk orlogstjeneste.
Juel blev truffet af en kanonkugle og døde straks efter.

Han er begravet i Roskilde Domkirke i Danmark.

Kilder 

 
 

Admiraler fra Danmark
Personer i Den Store Nordiske Krig fra Danmark-Norge
Personer fra Viborg
Gesandter fra Danmark
Faldne danske militærfolk
Just
Danskere i 1600-tallet
Danskere i 1700-tallet
Nikon D90

Nikon D90 er et 12,3 megapixel digitalt spejlreflekskamera. Kameraet blev annonceret af Nikon den 27. august 2008. D90 er et »prosumer«-kamera, en mellemting mellem professionelle kameraer og amatørkameraer. D90 var det første DSLR med mulighed for videooptagelse.

Eksterne henvisninger og kilder

Fodnoter

Henvisninger
 Officiel webside 

Kameraer
Magna Steyr

Magna Steyr Fahrzeugtechnik AG & Co KG er en østrigsk bilfabrikant med hovedsæde i Graz, som indgår i Magna International.

Magna Steyr var tidligere kendt for deres produktion af Mercedes-Benz G-klassen (Geländewagen), men fremstiller i dag flere andre bilfabrikanters modeller på licens. Firmaet fremstiller udelukkende biler for andre bilfabrikanter og har altså ikke noget eget mærke, selv om Geländewagen var et samarbejde med Mercedes-Benz i 1979.

Historisk set har koncernen rødder i Steyr-Daimler-Puch-koncernen.

Bilmodeller fremstillede hos Magna Steyr 
 BMW X3
 Chrysler 300C Touring
 Chrysler PT Cruiser
 Chrysler Voyager
 Jeep Grand Cherokee
 Mercedes-Benz G-klasse (Geländewagen)
 Peugeot RCZ
 Saab 9-3 cabriolet

Eksterne henvisninger 

 Officielt websted (på engelsk)

Bilproducenter fra Østrig
Etableret i 2001
Heinrich Vogeler

Johann Heinrich Vogeler (født 12. december 1872 i Bremen, død 14. juni 1942) var en tysk maler, raderer og arkitekt.

Vogeler blev elev af Düsseldorf-akademiet under Johann Peter Theodor Janssen og Arthur Kampf, men udviklede sig i øvrigt ret selvstændig og egenartet, dog i linjeføring ret stærkt påvirket af Aubrey Beardsleys kunst. I 1894 kom han med Mackensen til Worpswede og sluttede sig til Worpswedemalerkolonien der; her virkede han ikke mindst som arkitekt, oprettede et værksted for byggekunst, gav tegning til banegårdene i Worpswede og Osterholz, han udsmykkede også det indre af Bremens rådhus. Vogeler har foruden malerier udført en del raderinger, suiten »An der Frühling« etc., der rummer megen skønhed og ofte med held sammensmelter naturindtrykkene med eventyrstemningen, samt pennetegninger, udkast til tæpper, broderier, metalsager, bogudsmykning bl.a. til J.P. Jacobsen.

Galleri

Kilder 
 

Personer fra Bremen
Malere fra Tyskland
Arkitekter fra Tyskland
Tyskere i 1800-tallet
Tyskere i 1900-tallet
DR2 Tema

DR2 Tema er et række programmer om et bestemt tema, der sendes på DR2 hver lørdag aften. Udsendelserne består som regel af 60-90 minutters dansk nyproduceret tv og 60-90 minutters udenlandsk dokumentar- eller filmproduktion.

Redaktionen har to årlige deadlines for programforslag, og der har til dato været sendt over 730 temaudsendelser.

DR-programmer
Merlin (sæson 5)

Den femte og sidste sæson af den britiske fantasy dramaserie Merlin begyndte at blive sendt den 6. oktober 2012 med episoden "Arthurs Bane (Part 1)" og sluttede den 24. december 2012 med "The Diamond of the Day (Part 2)". Den består af 13 episoder, som blev vist lørdag aften på BBC One og BBC One HD (genudsendt på BBC Three). Sæsonens producer er Sara Hamill og executive producers er Johnny Capps og Julian Murphy. Instruktionen omfatter Justin Molotnikov, Ashley Way, Alice Troughton og Declan O'Dwyer. Forfattere omfatter Julian Jones (hovedforfatter), Howard Overman, Jake Michie og Richard McBrien.

Sæson fems stjerner er hovedrollerne fra de tidligere sæsoner, herunder Colin Morgan, Angel Coulby, Bradley James, Katie McGrath, og Richard Wilson. Anthony Head vender tilbage til castet i en én episodes gæsteoptræden. Alexander Vlahos blev en del af hovedrolleindehaverne i denne sæson og John Hurt var atter den Store Drages stemmen. Birollemedlemmerne omfatter Adetomiwa Edun, Eoin Macken, Tom Hopper, og Rupert Young.

Det blev annonceret den 26. november 2012, Merlin stopper efter denne sæson. Afslutningen i serien er den todelte sæsonfinale, der u
sendes den 24. december 2012.

Plot 

Efter tre år med fred og harmoni, kunne Camelots fremtid ikke være lysere. Men da kong Arthur, hans nye dronning Guinevere, og, selvfølgelig, hans trofaste tjener, Merlin, ser ud til at bringe riget ind i en guldalder, bliver et frø af Camelot ødelæggelse sået, som troldkvinden Morgana.
Da et gammel ansigt vender tilbage til slottet og gevinder en position blandt kongens inderkreds, skal Merlin være på vagt mere end nogensinde. For den nye ansigt er Mordred, druidedrengen, hvis skæbne det er at afslutte konges liv og bringe kaos til Camelot. Men som død hjemsøger kong Uther slottet og Guinevere krydser over til den mørke side, både Merlin og Arthur opdager, at deres skæbner nærmer sig. Slaget ved Camelot er ved at nå en dødelig konklusion og intet vil nogensinde blive det samme igen.

Cast

Hovedroller

Tilbagevendende medvirkende

Gæste stjerner

Episoder

Kilder 

Merlin (tv-serie)
Sæsoner af tv-serier
United States Army Corps of Engineers

United States Army Corps of Engineers (USACE) er den amerikanske hærs Ingeniørregiment og har for det amerikanske forsvar samme opgaver som Ingeniørregimentet i Danmark har for den danske hær. Foruden det står USACE også for projekter og foretagender i USA. USACE er med til at beskytte vandområder som floder og kanaler og er involveret i en del civile arbejder rundt om på jorden. I USA leverer de endvidere 24% af den strøm, der bliver produceret ved vandkraft.

Eksterne henvisninger 

 United States Army Corps of Engineers

United States Army
Army Corps of Engineers
Europamesterskaberne i amatørboksning 1953

Europamesterskaberne i amatørboksning 1951 blev afviklet den 17. til den 24. maj 1953 i Warszawa. Det var tiende gang, der blev afholdt EM for amatørboksere. Turneringen blev arrangeret af den europæiske amatørbokseorganisation EABA. Der deltog 117 boksere fra 19 lande .

Ingen danskere deltog.

Medaljevindere

Medaljefordeling

Noter

Eksterne links 
 10. Europamesterskab i boksning  

EM i boksning
Boksning i 1953
Boksning i Polen
Frahm

Frahm er et efternavn, der bæres af flere biograferede:
 Herbert Ernst Karl Frahm (1913, Lübeck  1992, Unkel), en tysk politiker.
 Sheila (Sloan) Frahm (* 1945, Colby), en amerikansk politiker.
 Pernille (Maria) Frahm (* 1954, Hillerød), en dansk lærer og tidligere medlem af Folketinget og Europa-Parlamentet.
 Richie (Anthony) Frahm (* 1977, Battle Ground), en tidligere amerikansk basketballspiller.

Nedertyske efternavne
Menu (spisested)

En menu er en liste med  mad og drikke, som et spisested som en restaurant tilbyder. I nogle lande skal menuen med priser vises ved indgangen. Spisestedet viser gerne menuen på hjemmesiden. 

Ved siden af det faste menukort - à la carte - tilbydes ofte en flerretters menu og dagens ret. Menuen viser normalt priser.

Menuen kan også stå på en vægtavle eller være skrevet på et kort, der ligger på bordene eller gives til gæsterne, når de har sat sig til bords. 

En menu kan også være en madseddel ved private selskaber. Og en speciel menu til kvinder på luksusrestauranter. I ingen af tilfældene opgives priser.

Eksterne henvisninger 
 

Restauranter og spisesteder
Michu

Miguel Pérez Cuesta (født 21. marts 1986), kendt som Michu, er en spansk tidligere professionel fodboldspiller, som spillede som angriber eller offensiv midtbanespiller i sin karriere.

Klubkarriere

Oviedo og Celta 
Michu begyndte sin karriere hos lokalklubben Real Oviedo, som på tidspunktet spillede i de lavere spanske rækker.

Han skiftede i 2007 til Celta de Vigo. Han spillede oprindeligt for andetholdet, men fik i 2008 chancen for førsteholdet, hvorefter han etablerede sig på holdet.

Rayo Vallecano 
Michu skiftede i juli 2011 til La Liga-klubben Rayo Vallecano. Han imponerede i sin debutsæson hos Rayo, da han scorede 15 mål i ligaen i sæsonen.

Swansea City

Topscorersæson 
Michu skiftede i juli 2012 til walisiske Swansea City. Han fik sin ligadebut for klubben den 18. august i en kamp mod Queens Park Rangers. Han scorede her to mål og lavede en assist, da Swansea slog QPR med 5-0. Han fortsatte med at score over de næste kampe, og scorede i Swanseas efterfølgende kamp mod West Ham hjemme på Liberty Stadium, hvor Swansea vandt 3-0. I kampen efter, spillede Swansea 2-2 hjemme mod Sunderland, Her gjorde Michu det til 2-2, på hovedstød og reddede dermed et point til Swansea. Han spillede i sæsonen en central rolle i, at Swansea vandt League Cup for første gang i klubbens historie, da de slog Bradford City i finalen. Han blev ved sæsonens udgang kåret som årets spiller i klubben.

Skader og leje 
Skader begyndte dog herefter at plage Michu. Han blev i juli 2014 lejet til italienske Napoli, men skaderne begrænsede hans spilletid meget. Han vendte tilbage til Swansea, men spillede ikke for klubben igen. I november 2015, mere end et år siden han sidst havde spillet for klubben, blev han enig med klubben om at ophæve sin kontrakt.

Langreo og Oviedo 
Michu valgte herefter at skifte til UP Langreo i den fjerdebedste spanske række. Efter en sæson her, skiftede han tilbage til sin barndomsklub Real Oviedo.

I juli 2017, i en alder af kun 31, annoncerede Michu at han stoppede sin spillerkarriere som resultat af de gentagende skader i sin ankel, som havde plaget ham siden sin fantastiske sæson i 2012-13.

Landsholdskarriere 
Michu debuterede for Spaniens landshold den 11. oktober 2013 i en kamp imod Hviderusland. Dette ville dog blive hans eneste kamp for landsholdet i sin karriere.

Titler 
Swansea City

 Football League Cup: 1 (2012-13)

Referencer

Eksterne henvisninger 

Personer fra Oviedo
Fodboldspillere fra Spanien
Fodboldlandsholdsspillere fra Spanien
Fodboldspillere fra Real Oviedo
Fodboldspillere fra Celta de Vigo
Fodboldspillere fra Rayo Vallecano
Fodboldspillere fra Swansea City A.F.C.
Fodboldspillere fra S.S.C. Napoli
Khartoum (stat)

Khartoum (; oversat: al-Kharţūm) er en af Sudans 15 delstater (wilayat). Den administrative hovedby er Khartoum, tillige landets hovedstad. En stor del af delstatens befolkning bor i Khartoums storstadsområde, hvilket blandt andet omfatter de store byer Omdurman og Khartoum Bahri. Befolkningen udgjorde 5.274.321 indbyggere ved folketællingen 2008, på et areal på 22.142 km2.

Administrativ inddeling 
Delstaten er inddelt i syv mahaliyya:
 Bahri
 Jabel Awliya
 Karari
 Khartoum
 Omdurman
 Oumbada
 Sharg al-Neel

Noter 

Delstater i Sudan
Cinque Ports

Cinque Ports (de fem havne) er navnet på fem havne i Kent og Sussex i det sydøstlige England.

Byerne 
Sammenslutningen (konføderationen) Cinque Ports opstod tidligt i middelalderen, og omfatter én havn i det østlige Sussex (Hastings) og fire havne i Kent (New Romney, Hythe, Dover og Sandwich). Desuden er to byer i det østlige Sussex (Rye og Winchelsea) knyttet til Cinque Ports. I perioder har andre byer også været knyttet til sammenslutningen.

Formelt set findes Cinque Ports stadigvæk, men i det 19. og 20. århundrede har sammenslutningen mistet næsten hele sin myndighed.

Militær betydning 
De fem havne ligger ved Den Engelske Kanal, og de spillede tidligere en stor rolle i forsvaret af England.

Kong Edvard 1. gav særlige privilegier til Cinque Ports, herunder retten til at importere varer uden at skulle betale told. Til gengæld skulle byerne forsyne Kronen med skibe og mandskab i krigstid. I 1155 skulle sammenslutningen stille med 57 skibe med 21 mand per skib.

Forsvaret blev ledet af en Lord Warden of the Cinque Ports. Denne titel eksisterer stadigvæk, men er nu en ren ærestitel.

Efter dronning Elizabeth 1.s tid har Cinque Ports ikke været en selvstændig militær enhed.

Se også 
 Royal Cinque Ports Golf Club

Englands historie
Havne i Storbritannien og Nordirland
 
Kent
East Sussex
Hanne Ørvad

Hanne Birte Ørvad f. Vestergaard (27. februar 1945 i Nakskov - 5. januar 2013 i København) var en dansk sanger og komponist.
Hanne Ørvad blev uddannet i sang ved Det Kgl. Danske Musikkonservatorium, og som komponist var hun autodidakt. I 1995 modtog hun Statens Kunstfonds treårige arbejdsstipendium for komponister. Blandt hendes kompositioner tæller korværkerne Vega og Vinterorgel, musik for diverse kammerbesætninger, soloværker og et enkelt orkesterværk. Hanne Ørvad blev i 1968 gift med komponist Timme Ørvad. Sammen har de sønnen, accordeonist Adam Ørvad.

Eksterne henvisninger 
 
Hanne Ørvad - Dansk Komponistforening
Hanne Ørvad - Hjemmeside

Sangere fra Danmark
Al Qadarif (stat)

al-Qadarif (; oversat: al-Qaḑārif) er en af Sudans 15 delstater (wilayat) og er beliggende i den østlige del af landet, med grænse til både Etiopien og Eritrea. 

Ved folketællingen i 2008 havde delstaten 1,3 mio. indbyggere på et areal på 75.263 km2. 

Den administrative hovedby er al-Qadarif. Andre byer i delstaten er al-Faw, al-Hawatah, al-Fashaqah, Doka, Qala'-an-Nahl og al-Mafazah.

Noter 

Delstater i Sudan
Al Jazirah (Sudan)

Al-Jazirah (; oversat: al-Jazirah, 'øen') er en af Sudans 15 delstater (wilayat) og ligger syd for hovedstaden Khartoum, i vinkelen mellem Blå og Hvide Nil. Befolkningen udgjorde 2.796.330 indbyggere i 2006 på et areal på 23.373 km2.

Den administrative hovedby er Wad Medani.

Efter, at Sennardæmningen i Den Blå Nil var blevet anlagt, kunne omkring 10.000km2 af delstatens overflade kunstvandes, og al-Jazirah producerer størstedelen af Sudans langfibrede kvalitetsbomuld. Desuden dyrkes her blandt andet durra, hvede, ris, jordnødder, sukkerrør og grøntsager.

Administrativ inddeling 
Delstaten er inddelt i syv mahaliyya:

 Al Gazira East
 Al Gazira South
 Al Hasahisa
 Al Kamlin
 Al Managil
 Um Algora
 Wad Madani Al Kobra

Noter 

Delstater i Sudan
Sennardæmningen

Sennardæmningen er en dæmning i Den Blå Nil nær byen Sennar i Sudan. Den blev opført i 1925 af den britiske ingeniør, opdagelsesrejsende og eventyrer Stephen "Roy" Sherlock under ledelse af Weetman Pearson. Dæmningen er 3.025 meter lang med en højeste højde på 40 meter og forsyner delstaten al-Jazirah med vand til kunstvanding.

Dæmningen stod under Roy Sherlocks ansvar frem til 1970-erne.

Litteratur 

 O. L. Prowde, The Gezira Irrigation Scheme, Including the Sennar Dam on the Blue Nile, Minutes of Proceedings of the Institution of Civil Engineers, Vol. 222, p. 80 (1926).

Dæmninger
Sudan
Nilen
Sennar (stat)

Sennar eller Sannar () er en af Sudans 15 delstater (wilayat), beliggende mellem Hvide og Den Blå Nil. Befolkningen udgjorde 1.532.085 indbyggere i 2006 på et areal på 37.844 km2.

Den administrative hovedby er Sennar.

Området består for størstedelens vedkommende af savanne, hvor der drives en del agerbrug. Den store Sennardæmning er anlagt i Blå Nil og forsyner med vand til kunstvanding i delstaten al-Jazirah nord for Sennar.

Administrativ inddeling 
Delstaten er inddelt i syv mahaliyya:

 Abu Hugar
 Al Dali
 Al Dinder
 Al Souki
 East Sinnar
 Singa
 Sinnar

Noter 

Delstater i Sudan
Kassala (stat)

Kassala () er en af Sudans 15 delstater (wilayat). Befolkningen udgjorde 1.171.118 indbyggere i 2006 på et areal på 36.710 km2. 

Den administrative hovedby er Kassala.

Administrativ inddeling 
Delstaten er inddelt i elleve mahaliyya:

 Aroma Rural  
 Halfa Al Gedida   
 Hamoshkoreib   
 Kassala City    
 Kassala Rural 
 Kassala West    
 Nahr Atbara    
 North al Dalta   
 Setit      
 Talkook    
 Wad al Hilaiw

Noter 

Delstater i Sudan
Merit

Merit  (fr. mérite) er blandt andet en fortjenstfuld handling, som anvendes i den akademiske verden, for at gøre sig kvalificeret til videnskabelige stillinger, uddannelse og arbejsforløb til anvendelse i CV’er etc.

Ekstern henvisning 
leksikon.org - Merit

Uddannelse
en:Merit
it:Merit
ja:メリット
Gefion og Gylfe

Gefion og Gylfe er en fredet tvillingeejendom i Østbanegade på Indre Østerbro i København, opført i 1900-02.

Tvillingeejendommen består af to fire etagers hjørneejendomme der er forbundet ved et tredelt, loggialignende portparti. Portpartiet går over Mandalsgade og ligger i aksen for den oprindelige Langelinjebro over jernbaneterrænet ved Østerport Station. Oprindeligt skulle denne vejlinje have været forbundet med vore dages Livjægergade, men vejen er aldrig blevet brudt igennem fra Kristianiagade til Kastelsvej.

Ejendommen er opført i en pastiche over nederlandsk renæssancestil efter tegninger af arkitekten Philip Smidth og er fredet i 2000. Den flankeres af Stavangergade og Fridtjof Nansens Plads, som indtil 1931 netop hed Gylfesgade.

Ejendommen Gylfe er hjemsted for Irlands ambassade.

Etymologi
Gefion er gudinden som pløjer Sjælland ud af Sverige på opfordring af sagn-kongen Gylfe. Gefionspringvandet ligger ikke langt herfra og en del af Fridtjof Nansens Plads har tidligere været navngivet Gefionsvej. Gefionsgade findes stadigvæk, ganske tæt på ejendommen.

Eksterne henvisninger

Henvisninger

Fredede bygninger, konstruktioner og anlæg i Københavns Kommune
Østerbro
Beboelsesbygninger i København
Etableret i 1902
Frederik Bergmann Larsen

Frederik Bergmann Larsen (12. oktober 1839 i Randers - 19. april 1916 i Hadsten), bedre kendt som Doktor Larsen, var en berømt dansk læge fra Hadsten. I bogen Jyske byer og deres mænd står, at hans patienter fra Skagen, Ribe, Ringkøbing og Grenå søgte "Mirakeldoktoren" i Hadsten. Han var kendt for sin store menneskelige indsigt og medicinske dygtighed.

Opvækst 
Larsen var søn af overvagtmester ved 5. Dragonregiment i Randers. Han blev student fra Randers lærde Skole i 1863 og deltog, mens han læste medicin i 2. Slesvigske Krig som underlæge ved infanteriregimentet. Her blev han taget til fange af tyskerne under stormen af Dybbøl Banke 18. april 1864.

Efter krigen tog han lægeeksamen i 1866 og blev assistent ved lægen i Ørsted. Doktor Larsen flyttede til Hadsten den 15. februar 1868 og boede kortvarigt i Hadsten Mølle, inden han købte en stor byggegrund, der i dag indeholder hele Hadsten midtby. I 1869 blev han gift med Petra Dorthea Magdalene Kühnel fra Tønder.

Sankt Pauls Kirke 

I årene op til 1. verdenskrig var indbyggertallet vokset støt i Hadsten Stationsby, og der var behov for en kirke. Derfor skænkede Dr. Larsen 10.000 kvadratalen (3.940 m2) jord til formålet. Han nåede aldrig at se kirken blive opført. Plejedatteren Eva Larsen valgte at støtte opførelsen af tårnet til minde om sine forældre.

Referencer

Eksterne henvisninger 
 
"Mirakeldoktoren fra Hadsten". TV2-Østjylland. 14. januar 2015.

Læger fra Danmark
Personer fra Randers
Personer fra Hadsten
Danskere i 1800-tallet
Danskere i 1900-tallet
Personer i den 2. Slesvigske Krig fra Danmark
Filantroper fra Danmark
Studenter fra Randers Statsskole